રાજકોટને અડીને આવેલું મોટામવા ગુજરાતનું એકમાત્ર ગામ છે કે જ્યાં વર્ષ 2017માં સૌપ્રથમ વાઇફાઇ નેટવર્ક દ્વારા નેટ કનેક્ટિવિટી આપવામાં આવી હતી. ગામમાં છ જગ્યા પર ટાવર ઉભા કરી વાઈફાઈ દ્વારા હાઈ સ્પીડ ઈન્ટરનેટની સેવા ઉપલબ્ધ કરાવી જેનો 10 હજારથી વધુ ગામજનોએ લાભ લીધો. જ્યારે વિવિધ કંપનીઓ દ્વારા ફ્રી મોબાઈલ ડેટાની સુવિધા બાદ આજે ઉપયોગ ઘટયો છે. જ્યારે બીજી બાજુ આજે પણ શાળાએ જતાં બાળકો તેમના પ્રોજેક્ટ માટે આ વાઈફાઈ નેટવર્કમાં ભરપૂર ઉપયોગ કરે છે.